apuntmenorca.com

Cloenda de Becatalaiòtica 2022
2022-12-11 11:00 - 12:00 | Torralba d'en Salort
Diumenge 11 de desembre se celebrarà la cloenda de Becatalaiòtica 2022, en la qual es podrà visitar el jaciment de Torralba d'en Salort (https://apuntmenorca.com/ca/espais-culturals/poblat-de-torralba-den-salort/) de manera gratuïta amb inscripció prèvia. Becatalaiòtica tancarà la seva sisena edició amb un acte de cloenda en el jaciment de Torralba d'en Salort. Allà es donarà a conèixer el guanyador/a d'una beca d'estudis de 2.000 euros, el premi d'aquest certamen organitzat per l'Associació d'Amics des Museu de Menorca amb el suport del Departament de Cultura del Consell Insular de Menorca. Per assistir a l'acte, us podeu apuntar a través de beca@menorcatalayotica.info o via Whatsapp en el 608 16 39 34.
Activitats Cloenda Becatalaiòtica 2022
A més de desvelar el nom del guanyador/a, s'han programat diverses activitats per tancar aquesta edició 2022: A partir de les 11 hores es podrà visitar una exposició dels objectes utilitzats en tots els esdeveniments de Becatalaiotica 2022 i s'iniciarà la creació d'un mural en directe on tothom està convidat a participar i del qual es faran bosses de roba posteriorment. De les 11.30 a 12.30 hores hi haurà una visita a l'excavació de l'edifici «postmedieval» de Torralba d'en Salort, un dels projectes arqueològics de l'Associació de Amics del Museu de Menorca i s'hi donaran detalls de la campanya realitzada aquest mes d'agost. A les 12.35 h es farà lliurament del premi Becatalaiotica 2022 i de les 13.45 a 15 h hi haurà música i piscolabis.
A propòsit de Becatalaiòtica
Becatalaiòtica és un projecte cultural original de l'Associació de Amics del Museu de Menorca on cinc persones d'entre 18 i 28 anys, després de passar dues fases de selecció prèvies, presenten una proposta d'esdeveniment, intervenció o activitat de caràcter lliure, alternativa i original, en diferents jaciments arqueològics de Menorca. L'únic condicionant que tenen les personis participants és el d'emprar com a teló de fons i font d'inspiració la Menorca Talaiòtica. La persona guanyadora rep una beca d'estudis de 2.000 €, finançada pel Consell Insular i la Fundació Illes Balears. Enguany, s'han donat propostes diverses, originals i molt innovadores: l'espectacle musical de Miquel López; la performance d'Adela Lafuente; la lectura i anàlisi d'un poema antic que podria desxifrar l'origen dels primers pobladors a Menorca a càrrec de Carles Martínez; i les dues intervencions artístiques en el paisatge de Maria Riera (cermaista) i Ariana Ruíz (pintora).
Convocatòria 2023
Com a novetat, el mateix dia que es lliuri el premi també s'obrirà la convocatòria per presentar-se a Becatalaiotica 2023. Totes aquelles persones interessades es podran inscriure a través d'un formulari que es publicarà a partir del 12 de desembre en les xarxes socials del certamen (@becatalaiotica, en Instagram i Facebook) i en la web de Menorca Talaiòtica.
